на използване;
 г)попълнен проверочен списък (checklist), показващ че са оценени всички аспекти от приложение II и, в съответните случаи — от приложение III.
 Член 40
 Оценяване на заявлението, извършвано от съответните национални органи по безопасността за района на използване
 1.Съответните национални органи по безопасността за района на използване оценяват аспектите, посочени в приложение III. Оценяванията, извършвани от националните органи по безопасността за района на използване трябва да са във връзка само със съответните национални правила за района на използване, като се отчитат съгласуваните разпоредби по член 37, параграф 1.
 2.При оценяването на установяването на изискванията съответните национални органи по безопасността за района на използване трябва да проверяват пълнотата, релевантността и съгласуваността на данните, получени от заявителя чрез приложената методика за установяване на данните.
 3.За ново разрешение от вида, посочен в член 14, параграф 1, буква г) оценяването от съответните национални органи по безопасността за района на използване се ограничава само до тези части на возилото, които са изменени и до техните влияния върху непроменените части на возилото.
 4.Проверките, извършвани от съответните национални органи по безопасността за района на използване във връзка с разрешение за „разширен район на използване“, съгласно посоченото в член 14, параграф 1, буква в), се ограничават до приложимите национални правила и до техническата съвместимост между возилото и железопътната мрежа в разширения район на използване. Съответните национални органи по безопасността за района на използване не повтарят проверките, които вече са направени при предишни разрешавания.
 5.В съответствие с член 6 и член 14 от Директива (ЕС) 2016/797, националните органи по безопасността за района на използване трябва, в допълнение към посочените в приложение III аспекти, да проверяват дали има съответна информация, вписана съгласно член 8, параграф 2, и да я вземат под внимание при оценяването на заявлението. Всякакви повдигнати проблеми трябва да бъдат записвани в дневника за вписвания (issues log), посочен в член 41.
 6.Съответните национални органи по безопасността за района на използване публикуват оценъчно досие, което трябва да съдържа следните елементи:
 а)ясно становище дали резултатът от оценяването е отрицателен или положителен по отношение на искането на заявителя за съответния район на използване и, в съответните случаи, условия за използване или ограничения;
 б)резюме за извършените оценявания;
 в)доклад на база дневника за вписвания (issues log) относно съответния район на използване;
 г)попълнен проверочен списък (checklist), показващ че са оценени всички аспекти от приложение III.
 Член 41
 Категоризация на проблемите
 1.Разрешаващият орган и, когато е приложимо — съответните национални органи по безопасността за района на използване, трябва да регистрират проблемите, установени при оценяването на досието към заявлението в дневник за вписвания (issues log) и да ги категоризират както следва:
 а)„тип 1“: проблем, по който е необходим отговор от заявителя, за да бъде разбрано досието към заявлението;
 б)„тип 2“: проблем, който може да доведе до изменение на досието към заявлението или до малко по своя характер действие от страна на заявителя; характерът на действието, което да бъде предприето, се оставя на преценката на заявителя и не трябва да възпрепятства издаването на разрешение за типа возило и/или на разрешение за пускане на возилото на пазара;
